ངས་བསམ་པ་དེ་བཞིན་བྱུང་འདུགཕྲུ་གུ་དེས་ཞོགས་པ་གཉིས་རང་གི་ཕ་མའི་མཉམ་དུ་བསྡད་ཀྱང༌།ཞོགས་པ་གསུམ་པར་ཁོས་རང་གི་རྨོ་མོ་གྲོང་བརྡལ་དུ་སྐོར་སྐྱོད་དུ་བསྐྱོད་པའི་མཉམ་དུ་འགྲོ་ཡི་ཡིན་ཞེས་ཨུ་ཚུགས་བྱས།རྒད་མོས་ཕྲུ་གུ་ཞིག་དང་ཞོ་བླུགས་པའི་སྨྱུག་གཟེབ་གཉིས་ཀ་འཁྱེར་མི་ཐུབ་པ་ནི་ཨ་ཅང་བརྗོད་མེད་ཡིན་སྟབས།གནད་དོན་འདིས་དཀའ་ངལ་ལ་བཏད།དེ་ནས་མོ་རང་གི་བུ་དང་མནའ་མ་གཉིས་ཡོང་ནས་ཨ་མ་ལགས།ངེད་གཉིས་ཀྱི་ནོར་འཁྲུལ་ལ་དགོངས་པ་དྭངས་རོགས།ཁྱེད་ཀྱིས་གཏན་དུ་ཁྲོས་ནས་བཞུགས་དགོས་དོན་འདུག་གམཞེས་བརྗོད་ཅིང་ཁྱིམ་མཚེས་ཚོས་ཀྱང་བར་འདུམ་གྱི་སྐད་ཆ་བཤད་པས།མན་གྷམ་མ་ཡང་རང་ལ་འདོད་མོས་ཆེན་པོ་ཡོད་པ་ལྟར་གདོང་པ་ཆུ་ལ་མ་ཤོར་བའི་ཐོག་ནས་ཁྱིམ་དུ་ལོག།འོན་ཀྱང་ཕྲུ་གུ་གྲོང་བརྡལ་དུ་འཁྲིད་རྒྱུ་དེ་ད་དུང་ཡང་དཀའ་ངལ་ཞིག་ཡིན་སྟབས་ཁོང་ཚོར་དེའི་ཐད་བཀོད་སྒྲིག་གི་ཐག་གཅོད་ཅིག་བྱུང༌།དེ་ཡང་མན་གྷམ་མ་ཡིས་རང་ཉིད་ངོ་མའི་ལག་ནས་ཞོ་དང་འོ་མའི་ཚོང་ལས་གཉེར་ནས་དུས་ཡུན་དེ་ཙམ་སོང་བའི་ཕྱི་ཚུལ་གྱི་རྒྱུ་མཚན་ནི།མནའ་མས་ཟས་རིགས་གཡོས་སྦྱོར་བྱེད་དགོས་པ་དེ་ཡིན་ཞིང་དོན་དངོས་ཀྱི་རྒྱུ་མཚན་ནི།དངུལ་ཁུག་གི་ཁ་སྒྲོག་དེ་མན་གྷམ་མ་རང་ཉིད་ཀྱི་ལག་ཏུ་ཡོད་དགོས་པ་དེ་རེད།ད་ཆ་ཕྲུ་གུས་མོ་དང་མཉམ་དུ་འགྲོ་རྒྱུ་ཨུ་ཚུགས་བྱེད་སྐབས་བྱེད་ཕྱོགས་འདིར་འགྱུར་བཅོས་བྱེད་དགོས་པར་གྱུར།སྐབས་དེར་མནའ་མས་ཁྱེད་རྒན་འཁོག་ཅིག་ཉི་མ་ཚ་པོ་འདི་འདྲར་ཉིན་ལྟར་ཕྱི་ལ་ཕེབས་དགོས་དོན་ག་རེ་འདུག།ད་ནི་ཁྱེད་རང་ཕྱག་ལས་གནང་རྒྱུ་མཚམས་འཇོག་དགོས་པའི་དུས་རེད།ཁྱེད་ནི་ཁྱིམ་ཚང་འདིའི་གཙོ་བོ་ཡིན་པས་ཁྱེད་ཉིད་ཁྱིམ་དུ་བཞུགས་ཏེ།བྱ་བ་ཐམས་ཅད་བཀོད་པ་བཞིན་བྱུང་ཡོད་མེད་གཟིགས་རྒྱུ་ཁྱེད་ཀྱི་དབང་ཆ་རེད།ཞོ་འཚོང་རྒྱུའི་ལས་ཀ་དེ་ངས་བྱས་ཆོག་ཅེས་བཤད་པས།མན་གྷམ་མ་ཡིས་ཀྱང་མོས་མཐུན་བྱས་ཏེ།ཁྱེད་ཀྱིས་དེ་རྩིས་བླངས་ན་འགྲིགང་རང་འགྲོ་འདོད་བྱུང་སྐབས་གཟའ་འཁོར་གཅིག་ནང་ངས་ཐེངས་གཅིག་གཉིས་ཤིག་སོང་ཆོགཅེས་བཤད།